GL เด้ง 16% รับนายกโบรกฯชี้พื้นฐานดี
GL เด้ง 16% รับนายกโบรกฯชี้พื้นฐานดี ล่าสุด ณ เวลา 16.05 อยู่ที่ 21.30 บาท บวก 3.00 บาท หรือ 16.39% สูงสุด 22.70 บาท ต่ำสุด 18.50 บาท ด้วยมูลค่าซื้อขาย 1.57 พันล้านบาท
23 มี.ค. 2560

ผู้สื่อข่าวรายงานว่า ราคาหุ้นบริษัท กรุ๊ปลีส จำกัด (มหาชน) หรือ GL ล่าสุด ณ เวลา 16.05 อยู่ที่ 21.30 บาท บวก 3.00 บาท หรือ 16.39% สูงสุด 22.70 บาท ต่ำสุด 18.50 บาท ด้วยมูลค่าซื้อขาย 1.57 พันล้านบาท ขณะที่ดัชนีหุ้นไทยโดยรวมบวก 0.22%

โดยราคาหุ้น GL ปรับตัวขึ้นแรงหลังจากนางภัทธีรา ดิลกรุ่งธีระภพ ประธานเจ้าหน้าที่บริหาร บริษัทหลักทรัพย์ ดีบีเอส วิคเคอร์ส (ประเทศไทย) จำกัด ในฐานะนายกสมาคมบริษัทหลักทรัพย์ไทย เปิดเผยว่า นักลงทุนจะต้องพิจารณาการลงทุนในหุ้นบริษัท GL อย่างรอบคอบ ทั้งนี้ในแง่ของพื้นฐานของ GL ยังมองว่าเป็นบริษัทที่มีพื้นฐานดีและมีแนวโน้มการเติบโตของผลการดำเนินงานได้อยู่